CELEX: 32008R0778
Language: lv
Date: 2008-08-04 00:00:00
Title: Komisijas Regula (EK) Nr. 778/2008 ( 2008. gada 4. augusts ), ar ko nosaka galīgo atbalsta summu par žāvētu rupjo lopbarību 2007./2008. tirdzniecības gadam

5.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 207/11
            
         
      KOMISIJAS REGULA (EK) Nr. 778/2008
   (2008. gada 4. augusts),
   ar ko nosaka galīgo atbalsta summu par žāvētu rupjo lopbarību 2007./2008. tirdzniecības gadam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 90. panta c) punktu saistībā ar tās 4. pantu,
   tā kā:
   
               (1)
            
            
               Regulas (EK) Nr. 1234/2007 88. panta 1. punktā ir noteikta atbalsta summa, kura jāpārskaita pārstrādes uzņēmumiem par žāvētu rupjo lopbarību, nepārsniedzot maksimālo garantēto daudzumu, kas noteikts minētās regulas 89. pantā.
            
         
               (2)
            
            
               Saskaņā ar 33. panta 1. punkta otro daļu Komisijas 2005. gada 7. marta Regulā (EK) Nr. 382/2005, ar ko nosaka piemērošanas kārtību Padomes Regulai (EK) Nr. 1786/2003 par žāvētās rupjās lopbarības tirgus kopīgo organizāciju (2), dalībvalstis Komisijai ir paziņojušas žāvētās rupjās lopbarības daudzumus, par kuriem tiesības uz atbalstu atzītas 2007./2008. tirdzniecības gada laikā. No iesniegtās informācijas izriet, ka maksimālais garantētais daudzums žāvētai rupjajai lopbarībai nav pārsniegts.
            
         
               (3)
            
            
               Tādējādi atbalsta summa par žāvētu rupjo lopbarību ir EUR 33 par tonnu saskaņā ar Regulas (EK) Nr. 1234/2007 88. panta 1. punktu.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Galīgā atbalsta summa par žāvētu rupjo lopbarību 2007./2008. tirdzniecības gadam ir EUR 33 par tonnu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 4. augustā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 299, 16.11.2007., 1. lpp. Regulā jaunākie grozījumi izdarīti ar Komisijas Regulu (EK) Nr. 510/2008 (OV L 149, 7.6.2008., 61. lpp.).
   
      (2)  OV L 61, 8.3.2005., 4. lpp. Regulā jaunākie grozījumi izdarīti ar Regulu (EK) Nr. 232/2008 (OV L 73, 15.3.2008., 6. lpp.).